Vedlegg 1: Kravspesifikasjon for leveranse av biodrivstoff på bulk

Innhold:

[1 Innledning 2](#_Toc19277644)

[2 Minimumskrav 3](#_Toc19277645)

[3 Tildelingskriterier 4](#_Toc19277646)

# Innledning

## Oppdragsgiver:

Her gis en kort introduksjon av oppdragsgiver, samt kontaktinformasjon.

|  |  |
| --- | --- |
| Oppdragsgiver: | [Navn på virksomhet] |
| Kontaktperson  | [Navn og tittel] |
| E-post: |  |
| Telefonnummer: |  |

## Bakgrunn for anskaffelsen

 [Virksomhet] har behov for tilgang på biodrivstoff til bil- og maskinparken for å kunne være operative i daglig virke, og i beredskapssituasjoner.

## Oppdragets ramme og omfang

 [Virksomhet] ønsker en rammeavtale for leveranse av biodrivstoff i bulk levert til tankanleggene som oppgitt i tabellen under.

Avtalen skal vare i 1 år [med mulighet for opsjon på forlengelse på 1 år.]

|  |  |  |  |  |
| --- | --- | --- | --- | --- |
| **Biodrivstoff på bulk:**  | **Estimert forventet volum i angitt tidsperiode:** | **Kapasitet bulktank** | **Adresse for levering\*** | **Hyppighet på levering** |
| Biodiesel- HVO 100 (Avgiftsbelagt) |  |  |  |  |
| Biodiesel- HVO 100(Avgiftsfri/Farget) |  |  |  |  |
| CBG-Compressed BioGas  |  |  |  |  |
| LBG- Liquified BioGas |  |  |  |  |

De oppgitte estimatene er kun retningsgivende og innebærer ingen forpliktelse for oppdragsgiver.

Det tas forbehold om endringer i tankstørrelser og leveringsadresser.

# Minimumskrav

I anskaffelsesstrategien til Oslo kommune settes det forventning til at innkjøpene skal gjøre Oslo til en grønnere by. En av de strategiske føringene er direkte knyttet opp til biodrivstoff.

Alt fornybart drivstoff skal som minimum oppfylle EUs bærekraftkriterier for biodrivstoff. Se [forskrift om begrensning i bruk av helse- og miljøfarlige kjemikalier og andre produkter (produktforskriften)](https://lovdata.no/dokument/SF/forskrift/2004-06-01-922)§§ 3-5 til 3-9.

Biodrivstoffet skal være avansert og kvalifisere til dobbelttelling i Miljødirektoratets innrapportering over biodrivstoff.  Biodrivstoff produsert av følgende råstoffer kvalifiserer for dobbeltelling ved oppfylling av omsetningskravene i § 3-3 første ledd, første punktum, og § 3-4 12:

* Lignocellulose
* Cellulose som ikke er næringsmiddel
* Avfall
* Rester fra jordbruk, akvakultur, fiskeri og skogbruk
* Rester fra produksjonsprosesser
* råstoffer oppført på liste A og B i vedlegg V til produktforskriften kapittel 3 (tilsvarer i stor grad part A og part B på Annex IX til fornybar-/ILUC-direktivet)

## Krav til biodiesel

Biodiesel som leveres over denne avtalen skal være av typen Hydrogenert vegetabilsk olje 100, HVO 100 og overholde standard NS-EN 15940 (seneste versjon).

## Krav til Biogass

Biogassen skal være av typen Compressed BioGas (CBG) til kjøretøy.

Biogassen skal være av typen Liquefied BioGas (LBG) til kjøretøy.

Biogassen skal leveres med maksimalt 10% innblanding av naturgass. Innblanding av naturgass aksepteres kun hvis 100 % ren biogass ikke er tilgjengelig i markedet. Oppdragsgiver skal informeres dersom ren biogass ikke er tilgjengelig i markedet.

## Bestillingsrutine

Det skal kunne bestilles biodrivstoff pr. internett, e-post eller telefon.

## Krav til transport og levering

Kjøretøy som leverer biodrivstoff til kommunen skal minimum ha euroklasse 6/VI.

All transport av farlig gods i tilknytning til denne avtalen skal følge ADR/RID Forskrift 1. april 2009 nr. 384 om landtransport av farlig gods. Sjåførene må ha gjennomført HMS- opplæring og ha ADR-kompetansebevis. Helse- miljø og sikkerhet skal være ivaratt ved drivstofflevering.

Unødvendig tomgangskjøring skal ikke forekomme på Oppdragsgivers adresser.

## Krav til leveringstid

Drivstoffet ska leveres innen XX virkedager.

## Dokumentasjon

Produkttekniske datablader og sikkerhetsdatablader for alle drivstoffkvaliteteter som er etterspurt i tilbudet, skal vedlegges.

Leverandøren skal til enhver tid kunne fremlegge dokumentasjon på at biodiesel eller biogass er anskaffet.

Dokumentasjonen skal inneholde informasjon om drivstoffprodusent, drivstoffleverandør, mengde, opprinnelse og sertifisering.

Leverandøren skal til enhver tid kunne fremlegge dokumentasjon på at biodrivstoffet som leveres og benyttes oppfyller EUs bærekraftkriterier for biodrivstoff.

# Tildelingskriterier

## Pris (eller kostnad)

[Beskrivelse av kriteriet]

Eksempel:

Det vil benyttes ørerabatt på listepris. Ørerabatten skal være en minimumsrabatt, og skal ligge fast hele kontraktsperioden.

Forutgående listepris for de ulike drivstoffkvalitetene skal oppgis for en periode mellom [dd.mm.åå til dd.mm.åå]. Rabattsatsen vil trekkes fra de ulike drivstoffkvalitetene og summeres. Tilbyder med laveste tilbudte sum vil oppnå 10 poeng. J.fr. konkurransegrunnlaget punt 3.2 om evalueringsmodell.

## Kvalitet

[Beskrivelse av kriteriet]

* Leveringstid
* Bestillingsrutiner

## Miljø

**Leverandørens evne til å anvende nullutslippskjøretøy** **eller fossilfrie kjøretøy for denne kontrakten.**

###### I evalueringen får Leverandøren uttelling for å ta i bruk klimavennlige kjøretøy i kontraktsperioden. Se «Vedlegg xx Liste over kjøretøy» for utfyllende informasjon.

Oslo kommune har som mål å forbedre lokal luftkvalitet og redusere klimagassutslipp. Dette skal blant annet oppnås gjennom å redusere trafikkvolum og ved å fase inn klima- og miljøvennlige kjøretøy. Kommunen arbeider målrettet med å tilrettelegge for en effektiv infrastruktur, blant annet ved etablering av ladestasjoner samt energistasjoner som tilbyr el, hydrogen, biogass og øvrig bærekraftig biodrivstoff.

I evalueringen vil Oppdragsgiver gi kjøretøy som Leverandøren (eller underleverandøren) skal benytte på denne kontrakten uttelling etter hvor klima- og miljøvennlige de er.

Vurderingen gjøres på grunnlag av alle de kjøretøy som oppgis.

|  |
| --- |
| **Oppdragsgiver legger følgende rekkefølge av drivstoffteknologier til grunn for evalueringen:** |
| 1. Hydrogenkjøretøy eller 100 % batterielektriske kjøretøy
2. Biogasskjøretøy: komprimert biogass (CBG) eller flytende biogass (LBG)
3. Kjøretøy som benytter øvrig bærekraftig biodrivstoff
 |
| **Følgende forhold gir også uttelling i evalueringen** |
| * Kjøretøy som er klare fra kontraktstart gir best uttelling
	+ Gradvis reduksjon i poeng for kjøretøy som introduseres i løpet av kontraktens første år.
* Følgende gjelder kun for b) og c): kjøretøy som har ladbar hybridteknologi (plug-in hybrid) med minimum 50 km elektrisk rekkevidde, gir noe bedre uttelling enn kjøretøy som ikke har dette.
 |

Kjøretøy som oppfyller minimumskrav om euroklasse 6/VI og samtidig benytter fossilt drivstoff gis ikke uttelling (0 poeng), men kjøretøyene inngår allikevel som en del av den totale evalueringen.

Se vedlegg X «Liste over kjøretøy» og kontraktsformular, punkt 10 om «Miljøbestemmelser» for ytterligere informasjon.

**Dokumentasjonskrav:**

Vedlegg X «Liste over kjøretøy» skal fylles ut og leveres med tilbudsbesvarelsen.

For kjøretøy som er under bestilling, eller skal bestilles av leverandør (eller underleverandør) hvis kontrakt tildeles, skal det legges ved dokumentasjon fra enten forhandler, importør eller leie- eller leasingselskap med bekreftelse på at kjøretøy enten er bestilt eller kan bestilles og med forventet leveringsdato.
Da det normalt går noe tid fra leveringsdato til det tidspunktet et kjøretøy er klart til og benyttes, skal det i listen over kjøretøy oppgis den sannsynlige datoen kjøretøyet er klart for og benyttes på kontrakten.

Leverandørene skal alltid fremvise en kopi av vognkort på forespørsel fra Oppdragsgiver.